[{"text_idx": "#000001", "text": "Fabeleca Esperanta feriumado en Sardujo"}, {"text_idx": "#000005", "text": "La renkontig\u0302o konsistis de pli malpli kvindek homoj, de kiu la duono junaj, sociemaj diskutis dum la semajnfino en SPAMO. La bela vilag\u0302o Hora\u0301ny, kiu situas sur la Szentendreinsulo norde de Budapes\u0302to donis la hejmon por ambau\u0306 renkontig\u0302oj, el kiu JER okazas c\u0302iujare kaj estas organizata de la Hungara Esperanta Junularo."}, {"text_idx": "#000006", "text": "Unua foje, la lingvo kiun pleje mi nur imagis en mia kapo au\u0306 legis silente, estis tute c\u0302irkau\u0306 mi, parolata de mateno g\u0302is vespero en la eta komunumo kiu tie formig\u0302is. Mi povis g\u0302in au\u0306di kiel viva lingvo, por s\u0302erci, babili, argumenti, kanti kaj tiel plu. Mi babilis kun junuloj kiuj uzis vortajn konstruojnkiujn tiam mi povis kompreni, sed mi ne estus antau\u0306e povinta imagi, vidi kaj au\u0306di, ke Esperanto povas tiel fleksig\u0302i kaj adaptig\u0302i por esprimi diversajn pensmanierojn. Tio estis tre emociiga por mi. Mi povis krome konstati ke esperantistoj ne estas framasonoj au\u0306 stranguloj, sed normalaj homoj. Eble malpli plenaj de iuj popularaj ideoj, kion ofte oni renkontas, pri la graveco de la malsamoj inter la popoloj. Anstatau\u0306e: kelkaj el la partoprenantoj jam konis unu la alian, kaj estis bela rigardi homojn g\u0302oje brakumi kiam ili renkontig\u0302is, kiel grandaj amikoj, malgrau\u0306 tio, ke ili log\u0302is for unu de la alia, kaj malgrau\u0306 tio, ke ili venis de malsamaj nacioj."}, {"text_idx": "#000007", "text": "Jen, kio min plej mirigis estas ke la koncepto de nacieco estis forgesita dum tiu semajnofino. Certe, ni sciis ke unu estas hungaro, la alia slovako kaj tiel plu, c\u0302ar eble ni demandis farante konversaciojn, sed la afero ne havis gravecon plu ol de kiu urbo oni venis. Ni nur estis homoj kun aliaj homoj. Ni babiladis unu kun la alia nature (mi ne tre flue, vere...) kaj la interhomaj rilatoj povis formig\u0302i sen baroj."}, {"text_idx": "#000008", "text": "La antau\u0306aj jaroj, kiam mi estis en la universitato, mi partoprenis iujn studentajn renkontig\u0302ojn. Estas tre internacia universitato, do en la renkontig\u0302oj estis junuloj de la tuta mondo ankau\u0306, kaj ni c\u0302iuj parolis angle. Sed en tiuj okazaj\u0302oj ial neniam estis atingita tiom da spontaneco; baroj de la esprimo ekestis c\u0302iam. Tio okazis, malgrau\u0306 tio, ke ni c\u0302iuj studis multe la anglan por komuniki internacie, kaj krome ni estis privilegiaj, c\u0302ar multaj de niaj samag\u0302uloj devis resti hejme c\u0302ar ne estis sufic\u0302e bonaj g\u0302in paroli. Kaj jen, mi spertis en la renkontig\u0302o la solvon de la problemo de la internacia komuniko, kaj g\u0302i mirinde estas solvo alirebla al c\u0302iuj."}, {"text_idx": "#000009", "text": "La komunika spontaneco de la esperanta renkontig\u0302o memorigis min de kunvenoj inter homoj de la sama nacio. Mi estas italo, sed log\u0302as eksterlande ekde pluraj jaroj, kaj mi sentas la lingvan baron kiel reala estaj\u0302o c\u0302iutage. Ankau\u0306 tial, mi min c\u0302irkau\u0306as ofte kun aliaj italoj en la privata vivo, kaj mi fakte ne estas la nura: alilande, italoj emas bandig\u0302i, tiel ke iam g\u0302enas la au\u0306toktonoj. Ni ne faras tion ni c\u0302ar estas ksenofoboj (male, la unuaj malestimantaj la italojn estas kvazau\u0306 c\u0302iam ni mem!), sed c\u0302ar ni povas kompreni unu la alian plene. Krome, la kultura substrato, farita de idiomoj kaj kulturaj referencoj, igas nin dividi spertojn ec\u0302 se ni ne konas unu la alian direkte. Ni interkomprenig\u0302as tamen bone, iomete kiel amikoj kiuj renkontig\u0302as denove post multaj jaroj."}, {"text_idx": "#000011", "text": "Novjaro en Pollando \u2013 el la vidpunkto de hungara partopreninto"}, {"text_idx": "#000012", "text": "Oni povis elekti el kolora programero, el diskutoj, kunsidoj, debatoj, kaj prelegoj. La organizantoj zorgis pri tio, ke neniu enuu."}, {"text_idx": "#000015", "text": "La 31-an de decembro c\u0302iuj preparig\u0302is ekscitite al la silvestra balo. Vespere granda bufedo atendis la homojn. Multaj el la mang\u0302ajoj estis faritaj de la partoprenantoj mem. Mi ne devas mencii, ke c\u0302iuj festis g\u0302is mateno."}, {"text_idx": "#000016", "text": "Komparite al la pasintjara JES, nun pli malmultaj homoj partoprenis g\u0302in, c\u0302irkau 180 esperantistoj venis al Pollando. La renkontig\u0302o estis denove granda travivaj\u0302o por mi, kion pruvas ke post kiam mi alvenis hejmen, mi dau\u0306re pensis pri JES, almenau\u0306 por 2 semajnoj. Tiel mi malfacile povis koncentrig\u0302i al miaj ekzamenoj kaj mia laboro. Post E-renkontig\u0302oj c\u0302iam estas malfacile, reiri al c\u0302iutagoj... Mi jam certas, ke mi iros al JES venontjare ankau\u0306!"}, {"text_idx": "#000017", "text": "Volontulu du monatojn en Francio!"}, {"text_idx": "#000018", "text": "C\u0302u vi deziras log\u0302i malmultekoste du monatojn en Tuluzo, malkovri belegan regionon, g\u0302ui la vivon en vigla kaj agrabla urbo?"}, {"text_idx": "#000019", "text": "C\u0302u vi pretas samtempe partopreni esperantajn arang\u0302ojn kaj foje helpi en projektoplena esperanta asocio?"}, {"text_idx": "#000020", "text": "Esperanto-Kultur-Centro de Tuluzo gastigos vin en majo kaj junio 2014!"}, {"text_idx": "#000021", "text": "Nur unu volontulon au\u0306 volontulinon oni serc\u0302as, malpli ol 30-jarag\u0302a, nefranclingvanon, kiu sufic\u0302e bone parolas esperanton."}, {"text_idx": "#000022", "text": "\u2013 La Esperanto-Kultur-Centro pagos por la log\u0302ado, la mang\u0302oj, kaj la vojag\u0302kostoj en la regiono (kunlima sumo)."}, {"text_idx": "#000024", "text": "ATENTU : Tiu volontula servo ne estos oficiala, g\u0302i estos interkonsento pri gastigado en Tuluzo kontrau\u0306 helpo al nia asocio."}, {"text_idx": "#000027", "text": "IJS 2014 \u2013 jam eblas alig\u0302i!"}, {"text_idx": "#000030", "text": "La renkontig\u0302o donas eblon al la partoprenantoj uzi Esperanton en medio ekster lingvokurso, kaj per g\u0302i ekkoni unu la alian kaj Hungarion, pli specife la gastigan urbon kaj sian regionon. La programo de la renkontig\u0302o konsistas el diversaj prelegoj kaj aliaj distraj\u0302oj: lingvokursoj (de Esperanto, de la hungara lingvo por la eksterlandanoj, kaj foje de aliaj lingvoj), diskutrondoj (c\u0302efe pri la movado), trejnadoj (por aktivuloj), diskejo, sportoj, lagumadoj, ekskursoj ene de la urbo kaj al la vizitindaj\u0302oj de la regiono. Kelkajn programerojn la partoprenantoj proponas kaj plenumas. Unu el la plej s\u0302atataj programeroj estas la tradicia akvobatalo, kie la partoprenantoj kaj la urbaj fajrobrigadistoj batalas unu kontrau\u0306 la alia. Antau\u030c kelkaj jaroj IJS havis ankau\u030c grandan elegantetan balon, sed bedau\u030crinde tiu tradicio jam malaperis el la programaro, sed okaze de la jubilea IJS en 2014, la organizantoj volas revivigi g\u0302in."}, {"text_idx": "#000031", "text": "Nun ni elkore invitas vin al la sekva (la jubilea) IJS! La 25-a Internacia Junulara Semajno okazos de la 25-a de julio g\u0302is la 1-a de au\u030cgusto en 2014 en Hora\u0301ny, Szigetmonostor, Hungario (nur 10 kilometrojn for de Budapes\u0302to). Kiel jam pasintjare denove estos libera lagumado dum la tuta semajno! Krom tio, c\u0302ar temas pri la jubilea naskig\u0302tago de IJS, frapfrazo de la semajno estos: \u201cDe la tradicioj ek al la futuro!\u201d Denove okazos granda akvobatalo, kaj post pluraj jaroj de pau\u0306zo, ree balo kaj festa mang\u0302o kun jubilea torto (mmm..., c\u0302eestinde)! Pliaj informoj baldau\u0306 sur la retpag\u0302o: "}, {"text_idx": "#000032", "text": "Ni elkore invitas vin c\u0302iujn, niaj karaj eksterlandaj amikoj al la decembra programo de HEJ, kion ni organizas la 14an je la 15:30 en Budapes\u0302to. Ni spektos filmon pri Esperanto, gustumos bongustajn kukojn, kaj parolos pri kutimoj de diversaj landoj rilate al Kristnasko kaj Sankta Nikolao. Se vi deziras provbaki vian kristnaskan recepton, vi bonvenas kunporti iun bongustaj\u0302on por ni :)."}, {"text_idx": "#000033", "text": "La adreso estas: 1146 Budapest, Tho\u0308ko\u0308ly u\u0301t 58-60. teretag\u0302o Ka\u0301roly salono.Vi povas atingi la lokon per la busoj 5, 7, 173. De ambau\u0306 direktoj vi devas veturi g\u0302is la haltejo Cha\u0301za\u0301r Andra\u0301s utca."}]